ইঙ্গ আমেরিকা
ইঙ্গ আমেরিকা (অ্যাংলো-স্যাক্সন আমেরিকা নামেও পরিচিত) আমেরিকা মহাদেশদ্বয়ের এমন সব অঞ্চলকে বোঝায়, যেখানে ইংরেজি ভাষা প্রধান ভাষা এবং যেখানে ব্রিটিশ সাম্রাজ্য ও ব্রিটিশ সংস্কৃতির গুরুত্বপূর্ণ জাতিগত, ঐতিহাসিক, ভাষিক ও সাংস্কৃতিক প্রভাব বিদ্যমান। ইঙ্গ আমেরিকা তাই লাতিন আমেরিকা থেকে ভিন্ন। লাতিন আমেরিকাতে বিভিন্ন রোমান্স ভাষা যেমন স্পেনীয় ভাষা, পর্তুগিজ ভাষা ও ফরাসি ভাষার প্রভাব বিদ্যমান।